འོན་ཀྱང་གྲྭ་བས་བུ་མོ་མ་གཏོགས་བུ་གུང་གསེང་དུ་མི་ལེན་པ་མ་རེད་ལ།ཆེད་དུ་བུ་མོར་སྤུན་མཆེད་བསྒྲིགས་པའང་མིན།འཇིག་རྟེན་གྱི་ཁ་དཔེར་ཤ་ཟད་རུས་དང་།ཕོ་ཟད་མོ་ཞེས་པ་ལྟར་དེང་སང་བོད་ནང་གུང་ཁྲན་གྱི་བུད་མེད་སྐྱེས་སྒོ་འགོག་པའི་སྲིད་ཇུས་འོག་བཟའ་ཚང་རེ་ལ་ཕྲུ་གུ་གསུམ་ལས་ལྷག་པ་སྐྱེས་མི་ཆོག་ལ།གསུམ་ལས་བུ་གཉིས་དང་ཡང་ན་བུ་མོ་གཉིས་ཡོད་ན་གཅིག་གྲྭ་བ་བཟོས།གཅིག་ཁྱིམ་ཐབ་འཛིན་བཅུགཤུལ་ལྷག་བུ་མོ་དེ་ཐག་རིང་ཐུང་གང་ན་སློབ་གྲྭར་བཏང་བ་སོགས་བྱས་ངེས་རེད།དེ་ལྟ་བུའི་གནས་སྟངས་ཀྱིས་དབང་གིས་གྲྭ་བ་ཡོད་པའི་ནང་ཚང་ལ་འདིར་ཕྱོགས་སློབ་གྲྭར་ཡོང་མཁན་བུ་མོ་མ་གཏོགས་ཕལ་ཆེར་མེད་ལ།མི་ཡུལ་འདི་ན་ཉེ་གཉེན་ཀྱང་གྲྭ་བ་མ་གཏོགས་མེད།གནས་སྟངས་དེ་ཡི་དབང་གིས་སློབ་གྲྭ་བུ་མོ་ཚོ་བདག་པོ་སྤྲོད་མཁན་གྲྭ་བ་ཡིན་དགོས་པ་འགྱུར་ཡོད་ལ་ཡིན་ཀྱང་དགོས་ངེས་ལྟར་བུ་གྱུར་ཡོད།།